b'\n_START_ARTICLE_\nBishop Rock fyr\n_START_PARAGRAPH_\nBishop Rock fyr (kornisk: Menn Epskop) er et fyr som ligger p\xc3\xa5 en liten klippe, Bishop Rock i Atlanterhavet_NEWLINE_i den vestligste delen av Scilly\xc3\xb8yene, p\xc3\xa5 et arkipel 28 km utenfor den s\xc3\xb8rvestlige spissen av Cornwall\xc2\xa0i\xc2\xa0Storbritannia. Guinness rekordbok\xc2\xa0omtaler \xc3\xb8ya det ligger p\xc3\xa5 som verdens minste \xc3\xb8y med bare \xc3\xa9n bygning._NEWLINE_Det opprinnelige fyret skulle bygges i st\xc3\xb8pejern og ble p\xc3\xa5begynt i 1847, men ble vasket bort av en storm f\xc3\xb8r det ble reist. Den n\xc3\xa5v\xc3\xa6rende bygningen sto ferdig i 1858, og fyret ble tent f\xc3\xb8rste gang  1. september samme \xc3\xa5r. F\xc3\xb8r helikopterplattformen ble installert kunne bes\xc3\xb8kende til klippen bare n\xc3\xa5 den ved \xc3\xa5 rappellere fra toppen (med vinsjer installert ved fyrlykten)._NEWLINE_Bishop Rock er ogs\xc3\xa5 den \xc3\xb8stlige enden av den nordatlantiske\xc2\xa0seilingsruten som ble brukt av passasjerskip i f\xc3\xb8rste halvdel av det 20. \xc3\xa5rhundre. Den ble betraktet som ende- eller startpunkt for fart\xc3\xb8yene som konkurrerte om\xc2\xa0Atlanterhavets Bl\xc3\xa5 B\xc3\xa5nd. Det andre endepunktet, p\xc3\xa5 USA-siden, er Ambrose fyr.'